நீட் தேர்வு தோல்வியால் மாணவி பிரதீபா தற்கொலை செய்து கொண்டது தொடர்பாக எதிர்க்கட்சி தலைவர் ஸ்டாலின், பேரவையில் சிறப்பு கவன ஈர்ப்பு தீர்மானம் கொண்டு வந்து பேசினார். சென்ற வருடம் அனிதாவையும்,இந்த வருடம் பிரதீபாவை இழந்திருக்கும் நாம் நீட் தேர்வுக்காக இன்னும் எத்தனை பேரை இழக்கப்போகிறோமோ தெரியவில்லை என ஸ்டாலின் கூறினார். நீட் தேர்வில் இருந்து தமிழகத்திற்கு விலக்கு அளிக்க வேண்டும் என பேரவையில் நிறைவேற்றப்பட்ட மசோதா இன்னும் கிடப்பில் போடப்பட்டுள்ளது என்பதை சுட்டிக்காட்டிய ஸ்டாலின், தட்டிக் கேட்க யாரும் இல்லாததால் இந்த நிலைக்கு ஆளாகி இருக்கிறோம் என கூறினார்.